《送金汉臣明府徐蜚英赞府还婺源》
元代·方回

星源长贰两贤者，丰采精神玉不如。
诗外更工长短句，腹中何限古今书。
平生事可心无愧，我辈人常气有余。
记取孚舟亭上语，定应时复寄鱼书。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。